ปูดข่าวปลุกหุ้นรายตัว
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 8 ก.ค. 2553
8 ก.ค. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 8 ก.ค. 2553
...ดัชนีหุ้นไทย ต้านแรงขายทำกำไรไม่อยู่ ย่อตัวลง 0.84 จุด ปิดที่ระดับ 814.68 จุด มูลค่าซื้อขายหนาตา 31,566 ล้านบาท 
...ต่างชาติเริ่มขายสุทธิ 18 ล้านบาท พอร์ตสถาบันในประเทศช่วยซื้ออยู่กลุ่มเดียว 456 ล้านบาท 
...ตลาดหุ้นขึ้นๆ ลงๆ ตามแรงทำกำไร|นักลงทุนเก็งหุ้นไตรมาส 2 กำไรดี ปันผลสูง หุ้นที่มีสตอรีให้เล่นก็วิ่งแรงไม่แพ้กัน จะเข้าจะออกต้องระวัง
...ลือสนั่น “เบอร์ลี่ ยุคเกอร์” หรือ BJC ของ “เสี่ยเจริญ สิริวัฒนภักดี” จะเข้าซื้อ “คาร์ฟูร์” ...จริง-ไม่จริงไม่รู้ ฟังหู ไว้หูน่าดีกว่า อย่าผลีผลามเข้าไปลุย เดี๋ยวจะติดยอดดอย เหมือนวันที่ 7 ก.ค. ขึ้นสูงสุดถึง 17.50 บาท แต่สุดท้ายปิด 14.70 บาท บวก 1.20 บาท
...หุ้นทหารไทย (TMB) วิ่งแรลลีไม่รู้จักเหนื่อย ทะยานเข้าเป้า 3 บาท หวังกลุ่มไอเอ็นจีเต็มใจซื้อหุ้น งานนี้ต้องระวังกันหน่อย ต้นทุนรายใหญ่ถูกกว่าราคานี้เยอะ พร้อมขายทำกำไรได้ทุกเมื่อ ฐานะแบงก์ไม่มีอะไรโดดเด่น เพิ่งออกจากห้อง “ไอซียู” ไม่นาน
...STPI (เอสทีพี แอนด์ ไอ) กระตุกขึ้นมาเล่นรอบใหม่ เก็งกำไรไตรมาส 2 ดีแถมแจกปันผลกลางปีสุดสวย ราคาพุ่งแตะ 30 บาท ปิด 1.50 บาท หรือ 5.26% 
...ตลาดหลักทรัพย์จี้นิปปอน เคลียร์ด่วน รู้ทั้งรู้ “วิชัยชัยสถาพร” หุ้นใหญ่โกง และบอร์ดสร้างระบบตรวจสอบภายในเข้มงวดแล้ว เหตุไฉนถึงยอมให้ขนเงินออกจากบริษัทไปได้อีก...สะท้อนระบบภายในหละหลวมมาก ทำใจได้สัญญา “วิชัย” เรื่องขายที่คืนเงินปันผลคงฝันไป!!
...วันที่ 8-11 ก.ค. ถ้าว่างลองแวะเวียนงานตลาดนัดกองทุนรวม ที่พารากอนดูได้ งานนี้ บลจ. ขนกองทุนและโปรโมชันในงานไว้เพียบ